**Република Србија**

**Аутономна Покрајина Војводина**

**Општина Оџаци**

Улица Кнез Михајлова 24, 25250 Оџаци, www.odzaci.rs



**ЛОКАЛНИ АКЦИОНИ ПЛАН ЗА УНАПРЕЂЕЊЕ ПОЛОЖАЈА ИЗБЕГЛИХ И ИНТЕРНО РАСЕЉЕНИХ ЛИЦА, ПОВРАТНИКА ПО ОСНОВУ СПОРАЗУМА О РЕАДМИСИЈИ,ТРАЖИЛАЦА АЗИЛА И МИГРАНАТА У ПОТРЕБИ БЕЗ УТВРЂЕНОГ СТАТУСА У**

**ОПШТИНИ ОЏАЦИ**

**у периоду 2025. - 2028. године**

**Оџаци, jaнуар 2025. године**

**С А Д Р Ж А Ј**

**Насловна страна ................................................... 1**

**Садржај ................................................... 2**

**Уводна реч Председнице општине**.............................................3

**Шта је ЛАП за унапређење положаја избеглих и ИРЛ.**............ 4

**Одлука Скупштине општине о усвајању Лап-а**..........................7

**Захвалност учесницима у процесу израде Лап-а....................8**

**Резиме- сажетак ЛАП-а .................................................................9**

**Resume (резиме на енглеском)...................................................10**

**Поглавље 1:** Општи подаци о Општини Оџаци…………………………..11

**Поглавље 2:** Подаци о избелим и интерно расељеним лицима у

Општини Оџаци...................................................................19

**Поглавље 3:** Анализа ситуације и спорна питања избеглих и

интерно расељених лица .............................................27

**Поглавље 4:** Приоритетне циљне групе .................................................35

**Поглавље 5:** Општи и специфични циљеви............................................36

**Поглавље 6:** Активности- задаци за реализацију ЛАП-а ...................... 37

**Поглавље 7:** Ресурси/буџет.....................................................................43

**Поглавље 8:** Аранжмани за примену**.**......................................................44

**Поглавље 9:** Праћење и оцена успешности...........................................45

*Поштовани,....*

*Уводним предговором желела бих да вас укратко информишем о значају и основним подацима који су дефинисани у локалном акционом плану за унапређење положаја избеглих,прогнаних,и интерно расељених лица,као и повратника по споразуму о реадмисији и тражилаца азила и миграната у потреби без утврђеног статуса у општини Оџаци.Саставни део ЛАП-а су углавном општи подаци који су преузети од стручних служби општинске управе,Комесаријата за избеглице и миграције , Завода за статистику идр.организација.*

*Општина Оџаци по последњем попису из 2022. године има 24.926 становника. У протеклих тридесест година кроз нашу општину прошло је скоро осат хиљада избеглих и прогнаних лица из бивших република Југославије, као и интерно расељених лица са Косова и Метохије, и одређен број повратника по споразуму о реадмисији, тражилаца азила и миграната. Према званичним подацима Повереништва општине, данас на подручју општине Оџаци живи нешто мање од 1.000 избеглих и интерно расељених лица, што чини око 4,1% укупног броја становништва. Многи oд њих су успели да својим личним залагањем и напорима побољшају услове живота, док су неки и до данас остали незбринути. Општина Оџаци се свих ових година трудила, колико је то била у могућности, да помогне овим лицима у збрињавању и решавању њихових егзистенцијалних проблема.Сматрам да је израда и усвајање Локалног акционог плана, један важан корак у дугогодишњем раду на решавању проблема ове популације, као и званична потврда перманентног размишљања о могућностима побољшања њихових услова живота.*

*Израдом Локалног акционог плана општина Оџаци, и поред ограничених капацитета и ресурса, показује намеру и спремност за решавање проблема избеглих и интерно расељених лица,* *повратника по споразуму из реадмисије,као и проблема насталих као последица миграција .Обједињавањем свих релевантних актера у локалној заједници формиран је Савет за миграције, а доношењу Локалног акционог плана (трећи по реду) предходила је чињеница да су избеглице,прогнаници,интерно расељена лица и повратници по споразуму из реадмисије као и мигранти(по дефиницији особе и лица у сталном покрету) препозната као једна од циљних група којима се бави овај документ, за побољшање за једне услова а за друге њиховог квалитета живота на територији општине Оџаци.*

*Такође, кроз усвајање овог документа, као социјално одговорна општина, преузели смо одговорност за решавање проблема ове осетљиве групе грађана, истовремено пружајући допринос повећаној интеграцији, утичући на смањење сиромаштва, а у циљу њихове трајне интеграције и наравно све у складу са Законом о иибеглицама који је усвојен 2012.г*

*Претходни ЛАП који је дефинисао период од 2021-2024 г.и његова реализација у испуњености од 85,4% oд ЛАП-ом предвиђених 78.000.000 динара су доказ способности и капацитета комплетне јединице локалне самоуправе.*

*На крају бих се захвалила свим учесницима у изради овог документа, и унапред посебно онима који ће учествовати у његовој реализацији.*

*Председница општине Оџаци*

**Шта је Локални план акције за унапређење положаја избеглих и интерно расељених лица**

У овом документу под процесом *локалног акционог планирања унапређења положаја избеглих[[1]](#footnote-1) и интерно расељених лица[[2]](#footnote-2) (ИРЛ),* *повратника по споразуму из реадмисије* подразумевамо процес доношења одлука о томе које промене значајне за живот избеглих и интерно расељених лица намеравамо да остваримо у свом локалном окружењу у току предвиђеног временског периода. Тај процес се заснива на идентификовању најбољег начина ангажовања капацитета свих социјалних актера у заједници у планирању и примени плана. *Локални акциони план за унапређење положаја избеглих и интерно расељених лица* посматрамо као резултат процеса планирања или планску одлуку којом су дефинисани основни начини остваривања циљева развоја ове области живота локалне заједнице.

***У оквиру овог документа, под избеглим и интерно расељеним лицима подразумевају се сва лица која су била изложена присилном напуштању својих домова и расељавању, због рата на простору бивших југословенских република, НАТО агресије на нашу земљу и бомбардовања Косова и Метохије, укључујући и она лица која су у међувремену стекла статус грађана Републике Србије, али и даље имају нерешене егзистенцијалне проблеме настале у току избегличког статуса као и повратници по основу реадмисије тј.лица која незаконито бораве у другим државама(споразум из 2008 г.је ступио на снагу,а подписан између Србије и ЕУ).***

Локални акциони план за унапређење положаја избеглих и интерно расељених лица (ИРЛ) и *повратника по споразуму из реадмисије* у Општини Оџаци, настао је као резултат учешћа у Пројекту *Подршка институцијама Владе Републике Србије које су надлежне за избегла и интерно расељена лица и повратника по споразуму из реадмисије*.

***Општи циљ*** Пројекта је проналажење решења на нивоу државе која ће пружити подршку Влади Републике Србије да на ефикасан и одржив начин одговори на потребе избеглих и ИРЛ и *повратника по споразуму из реадмисије*. Пројекат финансира Европска унија, а спроводи Међународна организација за миграције (International Organization for Migration-IOM). Корисници Пројекта су институције Владе Републике Србије које су надлежне за избегла и интерно расељена лица: Комесаријат за избеглице и миграције Републике Србије (КИРС), Канцеларија за Косово и Метохију (канц.КиМ) и Министарство рада и социјалне политике (МРСП), као и друга надлежна министарства, општинска повереништва за избегла и интерно расељена лица и миграције *одабране општине*.

***Стратешки оквир*** Пројекта одређен је у складу са политиком и правцима деловања дефинисаним Националном стратегијом за решавање питања избеглих и интерно расељених лица и другим националним стратешким документима од значаја за ову област[[3]](#footnote-3). У циљу координираног рада, коришћења научених лекција и најбољих пракси, овај Пројекат узима у обзир постојеће пројекте изградње капацитета на локалном нивоу, а нарочито оне који су у домену социјалне, економске и стамбене политике. Креирање и спровођење локалних акционих планова за унапређење положаја избеглих и интерно расељених лица овде се третира као део ширег механизма смањења сиромаштва и социјалне искључености осетљивих друштвених група.

-Локални план акције за унапређење положаја избеглица и ИРЛ доноси се на период за 4 године, са детаљном разрадом активности за прву годину примене.

-Процес израде Локалног акционог плана за унапређење положаја избеглих и интерно расељених лица у Општини Оџаци, заснивао се на интерактивном приступу чије су основне методолошке карактеристике да је:

* ***Локални*** – спроведен је у локалној заједници и уважава локалне специфичности;
* ***Партиципативан***– укључио је различите битне актере процеса друштвено организоване подршке избеглим и интерно расељеним у локалној заједници;
* Утемељен на реалним околностима, расположивим ресурсима и потребама унапређење положаја избеглих и интерно расељених;
* Прилагођен ситуацији у локалној заједници, актерима и позитивној промени којој се тежи;
* Користи савремене методе планирања и анализе свих важних елемената потребних за доношење одлука;
* Подстиче одговоран однос различитих друштвених актера у локалној заједници.

За потребе процеса, прикупљање и анализу основних податка о положају и потребама избеглих и интерно расељених лица у Општини Оџаци, коришћени су следећи извори: исказано интересовање потенцијалних корисника и састанака са локалним актерима, статистички подаци, различити извештаји и документи, подаци Комесаријата за избеглице Републике Србије, подаци општинског Повереништва за избеглице, Црвеног крста, Националне службе запошљавања итд.

Процес израде Плана спроведен је у периоду од новембра 2024. год.- јануар 2025. год.

***Одлука Скупштине Општине Оџаци о усвајању Локалног акционог плана за унапређење положаја избеглих и интерно расељених лица***

**Захвалност учесницима у процесу изради Локалног акционог плана**

У циљу израде Локалног акционог плана за унапређење положаја избеглих и интерно расељених лица и процеса миграција у Општини Оџаци, формиран је општински Савет за миграције који чине представници/це: локалне самопураве као носиоца процеса и формалног доносиоца овог документа, укључујући и Повереништво за избеглице, институције система које се на локалном нивоу баве питањима избеглих и интерно расељених лица и Комесаријата за избеглице Републике Србије .

***Улога Савета је да:***

* Прати и предлаже мере и планове активности ради управљања миграцијама на тереиторији општине Оџаци ;
* Обезбеди потребне податке непосредно од циљних група и социјалних актера у систему подршке избеглим и интерно расељеним лицима;
* Размењује информације и учествује на састанцима од значаја за процес планирања;
* Примењује усвојене методе планирања током процеса планирања;
* Дефинише циљеве, правце развоја и сарађује са различитим релевантним локалним и републичким актерима;
* Планира праћење и оцењивање успешности примене Локалног акционог плана
* Ради на писању завршног документа;
* Иницира јавну расправу о нацрту документа и допринесе да финална верзија буде предложена Већу општине на усвајање.

***Чланови/ице Савета за миграциј) општине Оџаци су:***

1. Исидора Ђаковић, председница општине, председник,
2. Владимир Јовановић, Начелник полицијске управе, заменик председника,
3. Весна Рајачић, Повереник избегла и расељена лица и миграције, члан,
4. Бојан Свилар, начелник општинске управе, члан,
5. Александар Рашетић, НЗС, члан,
6. Гордана Лукић, Центар за социјални рад, члан
7. Душан Божанић, директор Дома здравља,члан,
8. Данило Шћепановић,Помоћник начелника општинске управе, члан.
9. Љиљана Mладеновић,секретар Црвеног Крста Оџаци,члан

**Захваљујемо се свим члановима/ицама Савета за миграције општине Оџаци на учешћу у процесу планирања.**

* Остали актериукључени у сам процес локалног акционог планирања су били представници/це различитих институција, организација и група, укључујући и групе потенцијалних корисника/ца који су повремено учествовали у консултативном процесу.
* У различитим фазама рада, стручну подршку процесу планирања и израде финалног документа пружили су нам претставници невладиних организација са којима имамо успешну дугогодишњу сарадњу, као и консултанти ангажовани од стране Комесаријата за избеглице.
* Посебну захвалност изражавамо Комесаријату за избеглице Републике Србије и њиховом пројектном тиму.

**Р е з и м е – сажетак Лап-а**

Локални акциони план за унапређење положаја избеглих и интерно расељених лица у Општини Оџаци (2025-2028) је документ који изражава дугорочна опредељења миграцијама, а као последицу имају егзистенцијалне и социјалне потешкоће и проблеме

*Општи циљ* Локалног акционог плана је побољшање социјалног и материјалног положаја избеглих и интерно расељених лица у Општини Оџаци, кроз програме за трајно решавање њиховог стамбеног питања и одрживих програма за унапређење њихове интеграције у локалну заједницу.

*Специфични циљеви* овог плана су:

***Специфични циљ 1***: Током 2025. године, уз помоћ Комесаријата и локалне самоуправе решити стамбено питање за 4 избегличких породица.

***Специфични цињ 2****:* У периоду од 2026. до краја 2028. год. трајно решити стамбено питање за 12 породица избеглих и ИРЛ подстанара, откупом 12 одговарајућих домаћинстава са окућницом;

У току 2026. год. – 4 домаћинства са окућницом за 4 породице;

У току 2027. год. – 4 домаћинства са окућницом за 4 породице;

У току 2028. год. – 4 домаћинства са окућницом за 4 породице.

***Специфични циљ 3:*** У периоду од 2025. год. до 2028. год. трајно решити стамбено питање за најмање 35 породица избеглих и ИРЛ, кроз доделу пакета грађевинског материјала, ради побољшања услова становања и адаптације постојећег властитог стамбеног објекта.

- у 2025. год. 5 грађевинских пакета за 5 породица

- у 2026. год. 5 грађевинских пакета за 5 породица

- у 2027. год. 5 грађевинских пакета за 5 породица

- у 2028. год. 5 грађевинских пакета за 5 породица

***Специфични циљ 4:*** У периоду од 2025. до 2028. год. трајно решити 12 стамбених јединица за најмање 12 породица повратника из реадмисије.

***Специфични циљ 5:*** У периоду од 2025. до 2028. године у сарадњи са НСЗ, Саветом за запошљавање Оџака, Покрајинским Секретаријатом, невладиним организацијама, укључити избеглице и ИРЛ, повратнике из реадмисије у актуелне програме преквалификације, доквалификацијеи тиме им побољшати могућности за запошљавање.

Процењује се да ће за реализацију Локалног плана у периоду 2025-2028. год. бити укупно потребно **610.000 ЕУР-а (71.370.000 дин),** а из локалног буџета биће потребно издвојити око **30.500 ЕУР-а (3.570.000 дин)**, што представља **5.00%** укупне вредности реализације Плана у овом периоду. Осталих **95.00%** средстава је планирано да се обезбеди из донаторских средстава (Комесаријат за избеглице и миграције-буџет) и других извора. Локални план, као свој саставни део има планиране аранжмане за имплементацију и за праћење(мониторинг) и оцењивање успешности (евалуацију) активности.

**R E S U M E --SUMMARY LAP-a**

Local action plan for creating better conditions for refugees and internally dislplaced persons (IDP in further reading) in municipality of Odzaci (2025-2028) is the document which expresses long-term commitment for creating better living conditions and possibilities for integration of refugees and IDP into local community. This Local action plan (LAP) is conceived on all people who live on teritori in municipality of Odzaci ,who werw subjected to forcetul migrations and existential problems according to latest official data, the number of registered refugees living in Odzaci.

Global goal of Local action plan for creating better conditions for refugees and internally displaced persons is improving social and financial position of refugees and internally displaced persons in municipality of Odzaci, by the way of programs for permanent resolution of housing for the most vulnerable families and sustainable programs for improving their integration into local community.

***Specific goals***

***Specific goals number 1*:** During the 2025th year, with Komesarijat and local governments to solve the housing problem for 4 refugees families.

***Specific goals number 2:*** In the period from 2026th by the end of 2028th year permanently solve the housing for 12 families of refugees and IDPs tenants, buying 12 households with with adequate garden.

During the 2026th year - 4 households with garden for 4 families;

During the 2027th year - 4 households with garden for 4 families;

During the 2028th year - 4 households with garden for 4 families.

***Specific goals number 3***: From 2026 till the end of 2028, permanently resolve the housing problem for at least 35 refugees or IDP families, by supplying them with packages of construction material for adaptation of their own houses in order to improve their life conditions:

During 2025 – 5 packages of construction material for 5 families;

During 2026 – 5 packages of construction material for 5 families;

During 2027 – 5 packages of construction material for 5 families;

During 2028 – 5 packages of construction material for 5 families.


***Specific goals number 4:*** Is yhe period from 2025 to 2028 to provide 12 residential units forreturn from readmission for 12 familes.

***Specific goals number 5:*** From 2025 to 2028 , in cooperation with the National Employment Agency, Employment Council of Odzaci, Agency for development of the Municipality of Odzaci, provincial Secretariat and nongovernmental organizations, incorporate refugees and IDP in current programs of professional training and self-employment, widening their options for employment.

It is estimated that the implementation of local plans need is **610.000 EUR (71.370.000 дин.)** from the local budget will be necessary to allocate **30.500 EUR(3.570.000 дин.)**, which represents **5.00%** of the total value of the realization of this plan period. Other **95.00%** will be provided from donor funds and other resources. Local plan also includes planned arrangements for implementation, monitoring and evaluating success of activities.

***ПОГЛАВЉЕ 1.***

Општина Оџаци се налази у регионалном комплексу Западне Бачке. Захвата површину од 411 км² и чини је девет насеља са 24.962 становника. Граничи се са општинама: Сомбор, Апатин, Кула, Врбас, Бачка Паланка, Бач, а Дунав је природна граница са Хрватском. Општина Оџаци је преко општине Бачка Паланка повезана са Новим Садом, а преко општине Сомбор са Суботицом. Од Новог Сада је удаљена 50 км, а од Суботице 80 км.

|  |  |  |  |  |
| --- | --- | --- | --- | --- |
| **Територија** | **Површина** | **Број насеља** | **Број становника ( 2011.-попис)** | **Број становника ( 2022.-попис)** |
| **Западно-Бачки округ** | **2.420 км2** | **37** | **188.087** | **154.491** |
| **Оџаци** | **411 км2** | **9** | **30.154** | **24.926** |
| **Сомбор** | **1.178 км2** | **16** | **85.903** | **70.818** |
| **Апатин** | **350 км2** | **5** | **28.929** | **23.155** |
| **Кула** | **481 км2** | **7** | **43.101** | **35.592** |

Општина Оџаци има 9 насеља организованих кроз 9 месних заједница.



***1.1. СТАНОВНИШТВО***

Општина Оџаци броји **24.926 становника**, према попису становништва обављеном 2022. године. Републички Завод за статистику је 30.06.2019 године извршио процену броја становника на 24.911 становника са просечном густином од 86 становника на 1 km². Према том истом попису из 2022. године полна структура показује да је однос мушког и женског становништва углавном равномеран,мушког пола 49,6,а заступљеност женског пола 50,4 а код старосне структура не преовлађује посебно старосно доба.

Проценат сеоског становништва у односу на укупан број становника је 69,7 %.

Осим Срба који броје 82.52% од укупног становништва на територији општине Оџаци, од националних мањина преовлађују Мађари 3,1% и Словаци 2.6%, Рома 4.1,а остатак од 7,66% чине остале мањине које су заступљене са мање од 1% од укупног броја становника општине. Сходно овим подацима, преовлађујућа религија је Православно Хришћанство.

Према попису из 2022.године број становника износи укупно 24.926 настањених у 9 месних заједница. Градска месна заједница – Оџаци броји око 7.556 становника.



Становништво општине Оџаци чини укупно 9345 домаћинстава, од тога је 2.147 самачких домаћинстава, а 3325 двочланих. Просечан број чланова домаћинства у општини је 2,67.

У полној структури, незнатно су више заступљене жене.



Структура становништва према старосној доби показује да чак 24.4% становништва чине старији од 60 година, а да 28,1% становништва је старости од 40-59 година. Становништво старости од 15-39 година чини 32,6 %, а најмлађи становници наше општине до 14 година старости чине 14,9% од укупног становништва.



По старосној структури становништва општине Оџаци види се негативан тренд раста броја становништва који се такође очитује кроз следеће табеле и дијаграме које приказују пад опште стопе наталитета и раст морталитета за Западно-Бачки округ и општину Оџаци по резултатима пописа 2022.г, као и негативну стопу природног прираштаја.

|  |  |
| --- | --- |
| Западно-Бачки округ | 2022 |
| Број рођених | 1143 |
| Број умрлих | 2913 |
| Број умрле деце | 11 |
| Стопа смртности деце | 3,3 |
| Стопа наталитета | 7,9 |
| Стопа морталитета | 18,9 |
| Стопа прир.прир. | -11,0 |
| Оџаци | 2022 |
| Број рођених | 205 |
| Број умрлих | 463 |
| Број умрле деце | 3 |
| Стопа смртности деце | 1,4 |
| Стопа наталитета | 8,3 |
| Стопа морталитета | 18,7 |
| Стопа прир.прир. | -10,4 |

Образовна структура становништва по попису из 2022.године показује да је 13,2% укупног становништва без основне школе или има непотпуно основно образовање, са основном школом 11,9%,а да с друге стране има 9,2% становништва са високим и вишим образовањем. Најзаступљенија је групација са завршеним средњим образовањем (51,8%).



Радни контингент становништва у општини Оџаци чини 20,276 становника, активног становништва има преко 14.000, а проценат омладине чини око 23% од укупног радног контингента.



Општина Оџаци је мултинационална средина и највећу етничку групацију чине Срби са 82,52% од укупног броја становништва. Мађари чине 3,1% становништва, затим следе Словаци са 2,6%, Роми са 4,08% и остале етничке заједнице (Југословени, Хрвати, Црногорци, Румуни и други) које заједно чине 7,8% укупног становништва општине Оџаци.



*ДЕМОГРАФСКЕ И СОЦИЈАЛНЕ КАРАКТЕРИСТИКЕ ЗАПОСЛЕНИХ И НЕЗАПОСЛЕНИХ*

- Број запослених/незапослених

|  |  |  |  |
| --- | --- | --- | --- |
| Западно-Бачки округ | 2022. | 2024. |  |
| Број запослених | 42538 | 42750 |  |
| Број незапослених | 10373 | 9723 |  |
| Оџаци | 2022. | 2024. |  |
| Број запослених | 7191 | 7216 |  |
| Број незапослених | 1469 | 1386 |  |

Кретање броја запослених и незапослених у општини Оџаци у периоду 2015-2024. година приказује позитиван тренд (пад незапослености и раст запослености). Такође се види из приказаних података да је такав тренд био присутан и у окружењу односно Западно-Бачком округу.

##### 

##### Стање запослених 2023 год. (Статистички завод Србије)

|  |  |  |  |  |  |
| --- | --- | --- | --- | --- | --- |
| Запослени | | Запослени у предузећима, установама, задругама и организацијама идр. Правним лицима | Приватни предузетници, лица koja самостално oобављају делатност и запослени код њих | Број запослених на 1000 становника | |
| укупно | од тога  жене, % | укупно | запослени као индивидуални пољопривредни произвођачи и др. сличним организацијама. |
|
|
|
| 7190 | 45.8 | 5523 | 1443 | 290 | 224 |

Према подацима Статистичког завода за статистику на почетку 2024. године на подручју општине Оџаци је просечно запослено 7190 лица (од чега је 5523 запослено у предузећима, установама, задругама и организацијама, а 1443 су предузетници).

Од укупног броја незапослених у општини Оџаци по подацима Националне службе за запошљавање у трећем кварталу 2024. године највећи је број лица са III и IV степеном стручне спреме (што чини чак 43%) и неквалификованих лица (22%), док је лица са ВКВ стручном спремом најмањи број (53) и чине 0.73% од укупног броја незапослених.

Такође немали је удео незапослених лица са вишом и високом стручном спремом ( 2,4% од укупног броја незапослених).

У општини Оџаци у току 2023 г.неку врсту накнаде по основу социјалне помоћи користило je 922 лице или 2,93% од укупног број становника.

У општини се налази 10 основних школа са око 1.800 ђака и 2 средње школе са нешто више од 430 ђака. Сва насељена места имају српску већину, сем Богојева где су већина Мађари и Лалића, где Словаци чине релативну већину. На подручју општине живи и 4,08% припадника ромске етничке заједнице.

***1.2. Привредне активности***

Оџаци су сиромашна општина са великим привредним потенцијалима, посебно пољопривредним потенцијалом. Једна од перспективних привредних грана је пољопривреда. Примарна пољопривредна производња, која се остварује на подручју општине Оџаци, обезбеђује производе за широку потрошњу и сировине за прехрамбену индустрију.

У индустрији су предузећа углавном приватизована неуспешно. Приватизована предузећа су доживела реструктуирање, па је већи број радника остао без посла. Вишак радника су преузела новотворена кao највећа Магна ситинг(око 1730 запослених) ,Грајнер пекчинг(око 200 запослених),Стандард гас(око 100 запослених),мала и средња предузећа и индивидуална пољопривредна газдинства. Постојећи производни погони су постали привредни субјекти до 30 запослених,складишта и откупне станице, те као такви немају могућности за запошљавање високообразованог кадра.

У оквиру индустрије, у досадашњем периоду највећи значај су имале текстилна индустрија и производња конфекције, (производња тапацирунга и пресвлака за седишта аутомобила) хемијска индустрија, млинско-пекарска, производња пољопривредних машина, прерада пластичних маса, дрвна и дрвнопрерађивачка и производња папирне галантерије, прерада млека и производња млечних производа. У складу са тенденцијама у привредним токовима, оваква ситуација је подложна променама, те се неке индустрије гасе, а нове оснивају, али је могуће очекивати и поновно активирање угашених. Агенције за привредне регистре РС води регистрацију привредних друштава, и податак о броју активних се из дана у дан мења.

Пољопривреда је значајнија привредна област од индустрије, ако се као критеријум за оцену узме висина оствареног БДП и народног дохотка, као и број активног становништва које је ангажовано у пољопривреди. У оквиру пољопривреде најзначајније је ратарство. Значајан број домаћинстава се бави пољопривредом, било као основном било као допунском делатношћу, при чему је тај број већи у сеоским насељима него у насељу Оџаци.

Власништво над земљом је углавном приватно. Око 5000 ha друштвеног земљишта је приватизовано, око 5000 hа поседују земљорадничке задруге (задружно – друштвена), око 3000 hа је државна имовина(један део према Закону о реституцији враћен првобитним власницима или њиховим наследницима) која се лицитацијом даје у закуп, а остало је у власништву индивидуалних пољопривредних произвођача. Нови власници приватизованог земљишта углавном само експлоатишу пољопривредно земљиште и не улажу у даљи развој пољопривреде (проблем је што мало запослених обавља велики обим посла,а роба и новац иду са овог терена).

У области трговине се одвија инверзан процес. Отварају се, с једне стране, мале трговинске радње а с друге стране, велики маркети (Гомекс, Универекспорт, Подунавље,Идеа, који се међусобно боре за своје место на тржишту. За обављање ове делатности регистровано је око 100 привредних друштава.

Стопа незапослености у општини Оџаци износи 8,2 %. Стопа незапослености је проценат незапослених у укупном броју активног становништва. У општини Оџаци радни контингент становништва (од 15 до 64 године) чини 20.276 становника (по попису из 2022. године). Почетком 2024. године у општини Оџаци је на евиденцији Националне службе за запошљавање било укупно 1386 незапослених лица.

Подручје општине Оџаци је типично равничарско, на лесној тераси, испресецано водотоцима и стајаћим водама, усмерено пре свега на ратарску и повртарску производњу са незнатним површинама под воћем, виновом лозом и рибњацима. Поред ораница у значајнијем проценту су присутне и ливаде и пашњаци, као остаци панонске степе, погодни за узгој стоке.

*Приказ површина од значаја за пољопривредну производњу у општини Оџаци*



У следећој табели је дат биланс површина од значаја за пољопривредну производњу(подаци из 2021 г.), од укупно 41116 hа, колика је површина општине:

Преглед површина пољопривредног земљишта по облицима својине

|  |  |  |  |  |
| --- | --- | --- | --- | --- |
| **култура** | **п о в р ш и н а (у hа)** | | | **учешће**  **%** |
| **приватна својина (газдинства)** | **остали облици својине (државно,предузећа, задруге)** | **укупно** |
| њива | 19.254 | 12.224 | 31.478 | 76,50 |
| воћњак | 79 | 83 | 152 | 0,40 |
| виноград | 49 | 0 | 49 | 0,12 |
| ливада | 95 | 408 | 503 | 1,22 |
| пашњак | 558 | 1.729 | 2.287 | 5,56 |
| Рибњаци,  трстици и баре | 118 | 481 | 599 | 1,46 |
| **Укупно** | **20.153** | **14.896** | **35.049** | **85,24** |

Од индустријских грана тренутно је заступљена хемијска индустрија, прерада пластичних маса, прерада дрвета, производња папирне галантерије, продаја и прерада дрвних сировина, а посебно место заузима производња конфекцијских материјала за аутомобилску индустрију. Према подацима Републичке Агенције за привредне регистре, 30.7% привредних друштава и 21,9% предузетничких субјеката у општини Оџаци је регистровано за делатност прерађивачке индустрије.

Потенцијали развоја индустрије на територији општине Оџаци се темеље на расположивим природним ресурсима и радом створеним условима. Због тога су основни развојни приоритети у области прехрамбене индустрије, хемијске индустрије, прерада дрвета, текстилне индустрије и производње опреме за пољопривреду и прехрамбену индустрију.

На нивоу целе привреде, носиоци развоја општине Оџаци могу да буду у већој мери текстилно конфекцијска прерада, пољопривреда и мала привреда, а у мањој мери индустрија, грађевинарство, туризам, угоститељство и саобраћај.Према броју запослених у области привреде, трговина је трећа по значају. По броју привредних субјеката трговина је убедљиво најзаступљенија привредна делатност у општини Оџаци.Угоститељство није довољно развијено у општини и поред потенцијала и потреба. То се посебно односи на смештајне капацитете, ако се имају у виду потенцијали у туризму. Није добро развијен ни сектор промета јела и пића, пошто је највећи број објеката у категорији кафе-бар, кафана и сл. док је веома мали број објеката у категорији ресторана. Такође, није доследно спроведена ни категоризација објеката, па је највећи број објеката или без категорије или у најнижој (са једном звездицом). Веома је изражен недостатак објеката вишег стандарда (ресторан са две или три звездице), посебно имајући у виду потребе транзитног туризма.Број занатлија у општини Оџаци је у сталном паду. То се посебно односи на број занатлија у осталим насељима, јер се у насељу Оџаци углавном могу задовољити потребе како из домена производног занатства (грађевинарство), тако и из домена личних услуга (здравствене услуге, услуге образовања, послови са некретнинама, услуге вођења пословних књига, сервиси), док се у другим насељима могу задовољити само потребе из домена неких личних услуга (фризер, и сл.). Због добре пословне коњуктуре, број превозника је знатан, са респектабилним транспортним капацитетом. Да би туризам на овом простору заживео, потребно је најпре инфраструктурно и комунално уређење самих насеља. Проблем отпада је посебно изражен. Мало пажње придаје се и очувању архитектонских целина као и естетској уређености насеља.Основана је Општинска туристичка организација која се бави пословима развоја, унапређења и промоције туризма на нивоу општине. Урађена је и Стратегија развоја туризма општине Оџаци. Сврха овог документа је да презентује кључ по ком општина Оџаци за 8-до 10 година може постати препознатљиво туристичко одредиште светског путника, због близине Дунава, ловних подручја и културно историјских споменика (Доња Брањевина).

***1.3 Организациона структура Општине Оџаци***

**Скупштина Oпштине (27одборника/ица)**

**Веће општине**

**(7+2 чланова/ица)**

**Председник**

**општине**

**Општинска Управа општине Oџаци**

**Председник Скупштине општине**

**Заменик Председника Скупштине општине**

**Секретар Скупштине општине**

**Јавно правобранилаштво**

**Заменик председника општине**

**Начелник управе**

**Заменик начелника управе**

**Одељење за финансије и привреду**

**Одељење за урбанизам и имовинско- правне послове**

**Одељење за инвестиције**

**Одељење за инспекцијске послове и заштиту животне средине**

**Одељење за општу управу**

**Одељење за друштвене делатности**

**Служба Скупштине**

**Кабинет Председника**

**2 помоћника**

Председник Општине је истовремено и председник

Већа општине, а заменик председника Општине је

члан Већа општине по функцији.

Повереништво општине Oџаци, је

организационо везано за Одељење за друштвене делатности

***ПОГЛАВЉЕ 2.***

***Подаци о миграцијама у општини Оџаци***

***( повратници по споразуму о реадмисији,тражиоци азила, избегла и интерно расељена лица)***

***2.0. Повратници по споразуму о реадмисији и тражиоци азила***

Од потписивања Споразума о реадмисији са ЕУ 2007. године, у општини Оџаци је по подацима Комесаријата за избеглице враћено 12 породица држављана Србије и 6 самих лица који нису имали, или су изгубили основ боравка , углавном из Немачке, кроз програм ГАРП. Како не постоје систематски и ажурирани подаци о овој популацији, постоји могућност да је број повратника знатно већи. На територији општине Оџаци у претходном периоду није дошла већа група лица повратника по Споразуму о реадмисији.Укупно је евидентирано 46 повратника за период 2009-2023. Ова лица се по уласку на територију Републике Србије углавном шаљу у места где им је било забележено последње пребивалиште или у колективне центнтре предвиђене за њихов прихват одакле ће се даље збрињавати. Такви центри за сада нису предвиђени неким циљаним планом мера на територији општине Оџаци.Од укупног броја евидентираних лица у канцеларији Повереништва општине Оџаци активно сарађује 5 породица, односно информишу се о акуелним програмима помоћи. Како је познато да ова категорија становништва врло често мигрира и немогуће је приказати сталан број породица присутних на територији општине као и колико је њих у потреби за одређеном врстом помоћи. Велки је проблем што немају законску обавезу прјављивања повратничког статуса те тако ни институционално не постји веза и сарадња на обезбеђивању конкретне помоћи. Решавање проблема ове категорије лица је обухваћено циљевима Локалног акционогплана за период 2025– 2028. године.

**Тражиоци азила и мигранти у потреби без утврђеног статуса**

У великој мери, због свог стратешког и геополитичког положаја, Западни Балкан је

постао битна тачка на једној од главних миграторних рута на путу ка ЕУ. Током 2015. године,државну границу Србије прешло је више од пола милиона миграната са Блиског Истока, Азије и Африке, готово тридесет пута више у односу на целу 2014. годину. Чињеница да је од тогброја укупно поднето мање од 700 захтева за азил, говори да жељена дестинација миграната није Србија, већ државе чланице Европске уније.

Овакав развој ситуације ствара притисак на институције које се баве управљањем миграцијама како у организационом тако и у финансијском погледу јер управљање миграцијама представља комплексан процес који захтева планско и организовано поступање, као и координисан приступ и континуирану сарадњу свих релевантних органа.Почетком септембра 2015. године, Влада Републике Србије је усвојила План реаговања у случају повећаног прилива миграната са проценом потреба. План реаговања дефинише мере, активности, људске, финансијске и друге ресурсе неопходне запружање ургентног смештаја мигрантима и неометаног приступа њиховим правима. План дефинише и обавезе и улогу јединица локалне самоуправе у смислу управљања мешовитим миграцијама на својој територији.Битно је такође нагласити да општина Оџаци као део западнобачког региона има веома добру сарадњу са КИРСом и има на располагању прихватни центар за тражиоце азила који је Комесаријат за избеглице и миграције отворио у Сомбору.

**Жртве трговине људима**

Како се Општина Оџаци налази у пограничном појасу и на путу многих миграната, феномен трговине људима у смислу идентификације жртве и постојања сумње да је лице потенцијална жртва постоји већ неколико деценија. Претпоставка да ће се ово кривично дело разгранати у много веће размере развила се појавом мигрантске кризе и чињеници да се општина Оџаци налази на мигрантској рути.

Сходно проблематици и неоходности деловања у сарадњи са Међународном организацијом за миграције, Општина Оџаци прати све програме везане за ту проблематику,а нарочито Програме одређеног броја Градова и општина које су већ донеле одлуку о образовању Локалног координационог тима за борбу против трговине људима и заштите жртава трговине, а у складу са смерницама Националне канцеларије за борбу против трговине људима,а стручне службе се едукују и припремају за учешће у раду свих предвиђених локалних стручних тела.

**Грађани у дијаспори**

У 2020-2021 години дошло је до фокусирања на нове мигрантске категорије па Тако и општина Оџаци препознаје и значај грађана у дијаспори.Међутим евидентан је мањак информација и званичних података о броју лица у дијаспори, као и званичних контаката са тим лицима или организацијама у иностранству. Општина Оџаци се залаже да у

будућности отвори званичне канале комуникације са лицима и организацијама у дијаспори,и након тога да дође до званичних података и потенцијално именује лице и оформи тело које ће се бавити одржавањем сталних канала комуникације, као и да евентуално организује један годишњи догађај у виду манифестације под покровитељством општине Оџаци где ће се та лица и организације окупити у матици.

Усвајањем Акционог плана о економским миграцијама, формирањем тимова за праћење и

мапирање дијаспоре као и за мапирање и праћење циркуларних миграција што би били следећи правни кораци,отвара се могућност институционалне синергије, а која ће дати резултате у виду спровођења и унапређења сарадње дијаспоре и матице и подстицање транснационалног предузетништва,стварања услова за праћење, подстицање и подршку циркуларним и повратним миграцијама,а стварања услова за ефикасније управљање унутрашњим миграционим токовима.

Оно што је тренутно доступно јесте да је Привредна комора Србије у сарадњи са

партнерима развила јединствену online платформу под називом: „Пословни атлас Србије и дијаспоре’’ (https://dijaspora.pks.rs/login), а која има за циљ да на једном месту прикупи пројекте за улагање, инвестиционе локације, као и да обезбеди повезивање домаћих фирми са фирмама у иностранству. Општина Оџаци је такође поставила на сајтове све неопходне информације које могу привући и потенцијалне инвеститоре и организације из дијаспоре.

***2.1. Подаци Комесаријата за избеглице и Повереништва***

***у општини Оџаци***

**Досадашње активности свих релевантних актера на територији општине Оџаци**

Општина Оџаци се брине о избеглим, интерно расељеним лицима и повратницима на

законом прописан начин и преко институција које су за то надлежне, а то су: Повереништво за избеглице и миграције општине Оџаци које води административне и друге послове, Црвени крст , Центар за социјални рад, здравствене службе, просветне службе, Национална служба за запошљавање, Полицијска управа Сомбор и Полицијска станица Оџаци и НВО.

Повереништво свој рад у целости заснива на законским прописима, међународним

конвенцијама и инструкцијама и упутствима Комесаријата за избеглице и миграције.

Повереништво има дугогодишње искуство и знања у овој области и директно се бави

решавањем многих проблема ових људи, како административних, тако и личних. Основни

послови Повереништва су послови на изради предлога решења о признавању и укидању

избегличког статуса, евиденција промене адреса боравка, припремање предмета за израду нових избегличких легитимација и дупликата изгубљених или уништених, израда прелога закључака о исправци грешака у личним подацима, упис и евиденција лица расељених са КиМ и све промене везане за њихов статус, издавање разних потврда и уверења. Повереништво је по инструкцијама Комесаријата организовало и спроводило све пописе избеглица и интерно расељених лица као и регистрацију за бирачке спискове, па чак и учествовало у самом спровођењу избора.

По почетку мигрантске кризе 90их, а посебно у периоду припреме отврања Прихватних

центара у Оџацима и свим осталим местима, Повереништво је добило улогу везе и контакта између доносиоца одлука у Локалној самоуправи, служби општинске управе и Прихватног центра у смислу оперативнијег спровођења свих неопходних активности ради бољег функционисања самог прихватног центра.Повереништво за избеглице у пружању што комплетније и ефикасније помоћи корисницима активно сарађује са Црвеним крстом општине Оџаци, Центром за социјални рад,Полицијском управом Сомбор-ПС Оџаци, Комесаријатом за избеглице и миграције РС Међународном организацијом за миграције, Данским саветом за избеглице у РС, УНХЦР-ом….идр. организацијама.

**Црвени крст** и активности у збрињавању избеглица. Црвени крст општине Оџаци је

хуманитарна, независна, непрофитна и добровољна организација и саставни је део Црвеног крста Војводине и Црвеног крста Србије. Основана је 13.02.1946.године. Црвени крст врши јавна овлашћења утврђена Законом и обавља и друге послове од јавног интереса, у складу са ратификованим међународним уговором, законом и другим прописима и актима, и при њиховом вршењу, односно обављању, има положај организације која помаже надлежним државним органима у хуманитарној области.Црвени крст општине Оџаци делује у складу са Законом о Црвеном крсту Србије, Законом о ванредним ситуацијама, Законом о трансфузиолошкој делатности, Законом безбедности саобраћаја на путевима, Законом о безбедности здравља на раду, Статута Црвеног крста општине Оџаци, Плана акције Црвеног крста општине Оџаци, Стратегијама које је усвојила Влада Републике Србије, а односе се на делатности блиске организацији Црвеног крста (Стратегија за смањење сиромаштва, Стратегија подстицања рађања, Национални план акције за децу, Стратегија развоја социјалне заштите,Национална стратегија о старењу).

Значајан део терета у прихватању и збрињавању избеглих лица из бивших

југословенских земаља поднео је Црвени крст општине Оџаци. У пролеће 1992.године, формиран је Комесаријат за избеглице, Повереништво за општину Оџаци. Црвени крст се одмах укључио у организован прихват, налажење одговарајућег смештаја, смештај и хуманитарно збрињавање у виду помоћи у храни, средствима за хигијену, постељини, одећи, обући и не материјалну помоћ-проналажење чланова породице и успостављање породичних веза. Истовремено се радило на прикупљању хуманитарне помоћи од локалних и међународних донатора. Терет тих активности понео је мали број професионалаца и не мали број волонтера.

**Активности Црвеног крста на пружању хуманитарне помоћи избеглицама и азилантима** у оквиру програма миграција су усмерене на помоћ најугроженијима у популацији миграната на територији на којој се налазе у Србији - мигрантима или тражиоцима азила који су у транзиту кроз нашу земљу, на путу ка ЕУ и региструју се у привременим прихватним центрима. Посебан акценат је на умреженим мултидисциплинарним активностима унутар служби Црвеног крста везаним за

категорије тражилаца азила и миграната у потреби без утврђеног статуса, како у нашој тако и у осталим земљама у окружењу, уз добру сарадњу сарадника за миграције са Службом тражења, антитрафикингом, као и службама за деловање у несрећама и логистике, а све то да би се мигрантима омогућило да добију расположиву хуманитарну помоћ Црвеног крста. Држављани Србије којима је укинут статус азиланата у земљама западне Европе, и која се по основу споразума о реадмисији враћају у нашу земљу предмет су рада Службе тражења Црвеног крста.

**Полицијска управа Сомбор и ПС Оџаци**

Од првог таласа миграната без утвреног статуса и тражилаца азила Одељење за

странце, одељење Полиције као и друга одељења ПУ Сомбор и ПС Оџаци према својим задужењима и потреби на терену одговорили су на сваки изазов који доносе ирегуларне миграције.

**Преглед података канцеларије повереништва Комесаријата за избеглице**

**о избеглицама, ратом угроженим лицима и интерно расељеним лицима на**

**територији општине Оџаци, према званичним пописима**

**Извори података о избеглим и интерно расељеним лицима у општини Оџаци су**:

- званични пописи и регистрације које је организовао Комесаријат за избеглице и УНХЦР

- евиденција Повереништва у Оџацима

|  |  |  |  |  |  |  |  |
| --- | --- | --- | --- | --- | --- | --- | --- |
| **Избеглице попис 1996** | | **Избеглице попис 2001** | | **избеглице попис 2004/05** | | **интер. расељ. лица** | |
| **ратом угрож. лица** | **oстала лица** | **Избеглице** | **ратом угрож. лица** | **2004/05** | **на дан 22.08.2015.** | **2000** | **на дан 25.08.2015.** |
| **3913** | **293** | **2847** | **346** | **1068** | **997** | **92** | **93** |
| **4206** | | **3193** | |  |  |  |  |

**У периоду од 1992. године до данас у општини Оџаци је према подацима Повереништва за избеглице евидентирано заједно 6.642 избеглих и прогнаних лица(прогнаних-2436), из бивших југословенских република и од 1999.-2019 ,а подаци за ИРЛ (пресек из 2010 г.) евидентирано 93 интерно расељених лица са Косова и Метохије.**

**Због великих миграција избегличке популације, (**у периоду 1992.-2019. пристигло око 6000 лица, а отишло око 4000 лица) **тешко је прецизно утврдити колико стварно живи на општини Оџаци, али према подацима Комесаријата из 2010, год. према броју издатих легитимација, на општини борави 997 избеглих лица, и 93 интерно расељених лица.**

***2.2. Избеглице по држави порекла***

Према подацима Повереништва у периоду 1992-2019(пресек из 2010 г.) год. на подручју општине Оџаци евидентирано је 3.956 избеглих лица и 2.686 прогнаних лица, што чини укупну цифру од 6.642 лица из бивших југословенских република.

Према земљи порекла (бившој југословенској републици) структура је следећа:

|  |  |  |
| --- | --- | --- |
| **држава порекла** | **број избеглица** | **%** |
| **Хрватска** | **4546** | **68.44** |
| **БиХ** | **2096** | **31.56** |
| **Укупно** | **6642** | **100** |

****

Долазак избеглица у општину Оџаци почео је 1991. год. и континуирано трајао до 1999. год., а касније је настављен у процесу миграција из других делова Републике Србије.

***2.3. Избеглице и расељени по годинама доласка***

Долазак избеглих и прогнаних лица из бивших југословенских република одвијао се **индивидуално, групно и масовно.**

**Индивидуални доласци** подразумевају напуштање места пребивалишта и долазак у Србију, појединачно или најчешће са породицом.

**Групни доласци** су се одвијали организовано у групама, у оквиру фамилије или појединих села, месних заједница, или квартова градова.

**Масовно**  напуштање одређене територије дешавао се услед непосредних ратних операција, посебно приликом војних операција хрватске војске у западној Славонији(,,Бљесак,,) и у Републици Српска Крајина (,,Олуја,,)- обе у току 1995. год.

Највећи број избеглица је дошао:

- 1991-1992. год.- након избијања ратних сукоба у Хрватској и Словенији

- 1993 и 1994.- након интезивирања сукоба у Б и Х

- после августа 1995. год.- као прогнани у војној операцији ,,Олуја,, и ,,Бљесак,,

- после децембра 1995. год. -после потписивања Дејтонског споразума

- 1998. г.- после реинтеграције Сремско- барањске области у Хрватској

Највећи број интерно расељених лица је дошао 1999. год. након потписивања Кумановског војно- техничког споразума.

***2.3. Динамика доласка избеглих и прогнаних лица***

|  |  |  |
| --- | --- | --- |
| **ИЗБЕГЛИЦЕ И ПРОГНАНА ЛИЦА** | | |
| **Евидентирано на општини Оџаци од 1992.-2009. године** | **ИЗБЕГЛИЦЕ** | **3956** |
| **ПРОГНАНА ЛИЦА** | **2686** |
| **УКУПНО** | **6642** |
|  |  |  |
| **Динамика доласка** | | |
| **1992- 1994** | **3102** | |
| **1995 - 1996** | **2686** | |
| **1997 - 1998** | **542** | |
| **1999 - 2009** | **312** | |

Грађани и општинa Оџаци, Дом здравља, Центар за соц. рад, фабрике, установе, и државни органи показали су хуманост и разумевање у решавању разноврсних проблема ових људи у невољи.

***Најзначајнију улогу у евидентирању избеглица и расподели хуманитарне помоћи имала је општинска организација Црвеног крста.***

У првом периоду хуманитарна помоћ је стизала од грађана и предузећа наше општине, а касније и од републичких институција и међународних хуманитарних организација. Доношењем Закона о избеглицама, априла месеца 1992.г. створена је законска регулатива за формирање Општинског штаба и именовање општинског повереника Комесаријата за избеглице. У збрињавању избеглица остварена је успешна сарадња са Комесаријатом за избеглице, Министарством за рад, борачка и социјална питања, Црвеним крстом Србије, УНХЦР-ом и другим хуманитарним организацијама.

***2.4. Престанак избегличког статуса***

Од доласка избеглица континуирано тече и процес престанка и укидања избегличког статуса.

Разлози престанка статуса су:

-добијање држављанства Србије па стога и остала лична документа;

-повратак у претходно место пребивалишта;

-исељење у треће земље;

-неподизање избегличке документације;

-смртни случај

Поред наведених разлога, једном броју избеглица је престао статус приликом ревизије- регистрације 2004/2005 год. и резултати су следећи:

Укупно је регистровано 1425 избеглих лица од чега је

-потврђен статус за 1063 лица (74,6%)

- укинут статус за 362 лица -донето решење- (22,4%) , али је и уложено један број жалби на решења.

Међу овом популацијом је евидентиран и велики миграциони чинилац , у смислу промене боравка са једне општине на другу тако да је по последњим подацима : - са општине се одселило 1709 избеглих лица

- на општину се доселило 778 избеглих лица

- променило адресу у оквиру општине 456 избеглих лица

***2.5. Подаци Комесаријата за избеглице***

***за избегла и интерно расељена***

Последњи попис за избегла лица Комесаријата за избеглице је организован 2004/2005 године. На том попису избеглички статус је потврђен ( окончана решења по жалбама ) за 16 лица на општини Оџаци, и само они су могли добити нову избегличку легитимацију,а решењима на основу поднетих захтева после тога још 34 лица.

Попис интерно расељених лица вршен је 2000. И 2005 године и евидентирано је на општини Оџаци 79 лица.пресеци који су рађени 2015 и 2023 године показали су да постоји тенденција миграција ове категорије лица сталним одласцима и доласцима нових.

Према подацима Комесаријата за избеглице **у периоду 1999-2023. год. на општини Оџаци је било 997 избеглих лица(са бившим избегличким статусом (21 са активним статусом) и 93 интерно расељених лица.**

На основу броја укидања статуса избеглог лица, ради повратка или регулисања личне карте у Србији, према подацима Повереништва општине, број избеглица са избегличким статусом се континуирано смањује, док број интерно расељених лица се повећао, у односу на пописе из 2000 год.и 2005 године.али је иста тенденција пада и раста настављена све до 2023 год. Што се најбоље види кроз евиденцију која се води у канцеларији повереништва за избеглице и миграције.

***Табела 2.5. а Расељена и избегла лица по старосној структури***

|  |  |  |  |  |
| --- | --- | --- | --- | --- |
| **старост** | **интерно расељена лица** | **%** | **избегла лица** | **%** |
| **0 - 6** | **0** | **0,0** | **24** | **2,4** |
| **7 - 14** | **7** | **7,5** | **52** | **5,3** |
| **15 - 18** | **11** | **11,8** | **31** | **3,1** |
| **19 - 65** | **69** | **74,2** | **798** | **80,0** |
| **65 +** | **6** | **6,5** | **92** | **9,2** |
| **укупно** | **93** | **100,0** | **997** | **100,0** |

***Графикон 2.5.а Расељена и избегла лица по старосној структ*ури**

****

***Табела: 2.5б Расељена и избегла лица по полу***

|  |  |  |  |  |  |
| --- | --- | --- | --- | --- | --- |
| **пол** | **интерно расељена лица** | **%** | **избегла лица** | | **%** |
| **мушкарци** | **42** | **45,16** | **421** | **42,23** | |
| **жене** | **51** | **54,84** | **576** | **57,77** | |
| **укупно** | **93** | **100,00** | **997** | **100** | |

***Табела 2.5.в -национална структура интерно расељених лица***

|  |  |  |
| --- | --- | --- |
| **СТРУКТУРА ИНТЕРНО РАСЕЉЕНИХ ЛИЦА СА КИМ НА ОПШТИНИ ОЏАЦИ ПРЕМА НАЦИОНАЛНОЈ ПРИПАДНОСТИ** | | |
|
|
| **Националност** | **број** | % |
| **СРБИН** | **88** | **94,6** |
| **АЛБАНАЦ** | **5** | **5,4** |
| **УКУПНО** | **93** | **100,0** |

**На територији општине Оџаци избеглице и интерно расељена лица користе три врсте стамбеног смештаја:**

- приватни смештај код рођака и пријатеља

- приватни смештај у изнајмљеној кући или стану

- приватни смештај у сопственој кући или стану.

***ПОГЛАВЉЕ 3***

***Анализа ситуације и закључци***

Анализа контекста или радног окружења је обухватила четири врсте квалитативних анализа:

* *Анализу или Преглед документације о ширем радном окружењу,*
* *Анализу стања (SWOT),*
* *Анализу заинтересованих страна и*
* *Анализу проблема.*

***Анализа*** или ***Преглед документације***о ширем радном окружењу обухватила је неколико кључних националних стратешких докуманата релевантних за ову област, актуелни законски оквир који регулише питања избеглих лица у Републици Србији, стратешка документа Општине Оџаци и реализоване и актуелне пројекте и програме намењене избеглим и ИРЛ у Општини.

*Национални стратешки документи од значаја за питања избеглих и интерно расељених лица су:*

* Национална стратегија за решавање питања избеглих и интерно расељених лица (2002);
* Стратегија за смањење сиромаштва (2003);
* Национална стратегија одрживог развоја (2008);
* Национална стратегија привредног развоја Републике Србије 2006-2012;
* Национална стратегија запошљавања 2005-2010;
* Стратегија регионалног развоја 2007-2012;
* Стратегија развоја пољопривреде 2014-2024;
* Стратегија развоја социјалне заштите;
* Национални план акције за децу 2015.

Актуелни законски оквир за питања избеглица је Закон о избеглицама[[4]](#footnote-4). Обзиром на уочену потребу да тај Закон боље прати актуелне потребе и питања избеглица,а усвојен је и Предлог Закона о изменама и допунама Закона о избеглицама.

У претходном ЛАПу избегла, ИРЛ и повратници по основу реадмисије су поменута као посебно осетљива друштвена група и препозната су као приоритетно угрожена, али се број лица са формалним статусом избеглице стално смањује због регулисања држављанства и свих осталих докумената,здравствене књижице, добијања личне карте, па су ова лица по стицању личне карте равноправна са домицилним становништвом у коришћењу свих облика помоћи и подршке. Проблеми и потребе избеглих , ИР лица као и повратника по основу реадмисије се посматрају изоловано од осталих угрожених група.

Локални акциони план за унапређење пoложаја избеглих и интерно расељених лица, представља документ који се специфично бави интеграцијом ове популације у локалну заједницу.

Најважнији пројекти и програми помоћи који су до сада реализовани на општини Оџаци су:

* Изградња четири избегличка насеља (Српски Милетић – 16 стамбених јединица, Оџаци – 20, Бачки Грачац – 30, Бачки Брестовац – 30, укупно – 96 стамбених јединица, партнери УНХЦР, Комесаријат за избеглице и општине),
* Реализација програма у периоду 2006-2017,преко АПВ-Фонда за пружање помоћи избеглим, прогнаним и интерно расељеним лицима, и то:
  + «Иди види посете» за 158 избеглих лица,
  + За откуп сеоских домаћинстава по 6.000-8000 еура за 30 породица,
  + За побољшање услова становања одобрено по 1.500 еура за 14 породица,
* Реализација откупа сеоских домаћинстава преко Фондације «Дивац» за 3 породице
* Реализација грантова по 1.500 еура за пољопривредни програм преко Друштва за помоћ угроженим лицима «Солидарност» Београд за 30 породица(2005-2010),
* Реализација програма «Спајање породица» по 3.000 еура вредности пакета за 26 породицу у периоду 2007 -2017 год.,
* Реализација програма «Корак за чисту планету» сакупљање секундарних сировина у општини Оџаци, као и регистрација Еколошке задруге «Оџачанка» и запослење 7 избеглих лица преко «Друштва за мир, развој и екологију» Београд, УНХЦР-а и Фонда за пружање помоћи избеглим, прогнаним и расељеним лицима(2011-2015).
* Реализација програма за доделу грађевинског материјала, пољопривредног програма и програма за економско оснаживање у износу од 1.500 еура за 9 породица а преко «ИНТЕРСОС»-а – «Нови мостови»(2008-2012),
* Реализација пројекта монтажних кућа преко «ИНТЕРСОС»-а – Крагујевац за 9 породица,(2012-2015)
* Обука и реализација грантова пољопривредног програма у износу од 1.500 еура за 11 породица преко «Српског демократског форума» Београд,
* Реализација програма једнократне новчане помоћи у износу од по 1.500 еура за 11 породица, као и подела хуманитарне помоћи у роби и белој техници за 24 породице од стране «Новосадског хуманитарног центра» - УНХЦР (2009-2015)
* Реализација из Регионалног стамбеног(у даљем делу текста РХП-скраћено) програма Подпројекат- 1,додела пакета грађевинског материјала,централизовани Подпројекат, 19 грантова,партнери Комесаријат за избеглице и мигр , УНХЦР,Банка за развој Европе(период 2014-2018)
* Реализација програма Побољшавања услова становања СРБ-7,за 7 породица 7 пакета грађевинског материјала до 9000 еура,партнери Комесаријат за изб.и миг.
* Реализација програма из РХП Подпројекат-2 и Подпројекат-7,додела пакета грађевинског материјала за 26 породица до 9000 еура,партнери Комесаријат за избеглице и миграције,УНХЦР,Банка за развој Европе,ЈУП(2015-2019)
* Реализација програма из РХП,Подпројекат-4 и Подпројекат-8,куповина сеоских кућа за избегла лица 21 кућа+нали грант за 21 породицу,партнери Комесаријат за избеглице и миграције,УНХЦР,Банка за развој Европе,ЈУП(2016-2019)
* Реализација програма РХП,Подпројекат-2,изградња стамбене зграде са 20 станова по истему закуп-откуп,партнери Комесаријат за избеглице и миграције,УНХЦР,Банка за развој Европе,ЈУП(2014-2019)
* Реализација програма стамбеног збрињавања куповином сеоских кућа са окућницом за ИРЛ (2015-3 куће ,2019-5 кућа) и мали грант-партнер Комесаријат за изб.и миг.
* Реализација програма помоћи у стамбеном збрињавању и побољшању услова становања,Мали Грант-за породице које су биле корисници куповине сеоских кућа без малог грант пакета за 10 породица,партнер Комесаријат ,(2018-2019).
* У периоду 2014-2020, по 40 једнократних помоћи за социјално угрожене породице у огреву и новчано за набавку лекова,партнер Комесаријат за изб.и миграције.
* Реализација програма побољшавња услова становања кроз пакете грађевинског материјала-избеглице(20 пакета за 20 породица ),Комесаријат-буџет(2021 год.)
* Реализација програма стамбеног збрињавања РХП,Подпројекат 8-куповином сеоских кућа са окућницом за избегла лица 33 куће+мали грант,за 33 породице,(2021-2022. год.)Партнер-Комесаријат
* Реализација програма стамбеног збрињавања,кроз куповину сеоских кућа са окућницом за избегла лица 3 куће+мали грант, за 3 породице,Комесаријат-буџет,(2023.год.)
* Реализација програма стамбеног збрињавања кроз куповину сеоских кућа са окућницом за избегла лица 3 куће за 3 породице,Комесаријат-буџет,(2024 год.)
* Реализација програма побољшавања услова становања кроз пакете грађевинског материјала-избеглице(4 пакета за 4 породице),Комесаријат за избеглице и миграције-буџет(2024 год.)
* Упериоду 2021-2024,укупно 40 једнократних помоћи за социјално угрожене породице у огреву и новчано за набавку лекова,Комесаријат за избеглице и миграције-буџет

*Најважнији закључци* Анализе документације су следећи:

* Национална стратегија за решавање питања избеглих и интерно расељених лица (2002) дефинише основне правце деловања – обезбеђивање услова за повратак и обезбеђивање услова за локалну интеграцију, што је потпуно у складу са међународно прихваћеним циљевима за решавање положаја ове групе грађана.
* Остале наведене националне стратегије пружају основу и дају смернице за развијање мера и акција у области локалне интеграције избеглих и интерно расељених лица којима се може допринети унапређењу њиховог животног стандарда и укупног друштвеног положаја.
* Локални стратешки документ Општине указује на проблем избеглих и интерно-расељених лица,као и повратника из реадмисије, у Општини као и начин њихове интеграције у локалну заједницу.
* Програми и пројекти за избегле и ИРЛ,као и повратника из реадмисије који су до сада реализовани, као и они који су у току, бавили су се решавањем следећих питања: побољшањем становања у колективним центрима и подршка за напуштање истих, економско оснаживање, лична документација, повратак у претходно место боравка, спајање раздвојених породица, социјална подршка и правна помоћ. Ови програми и пројекти дају директиве и за будући рад на унапређењу положаја избеглих и интерно расељених лица и повратника из реадмисије.

***Анализа стања***[[5]](#footnote-5) у локалној заједници по питањима унапређења положаја избеглих и интерно расељених лица извршена је кроз идентификовање досадашних активности и резултата у овом домену и сагледавање позитивних капацитета и

слабости локалне заједнице, као и могућности и препрека са којима се суочава у свом радном окружењу. Анализа је урађена коришћењем SWОТ технике.

|  |  |  |  |
| --- | --- | --- | --- |
|  | **СНАГЕ** | | **СЛАБОСТИ** |
| **УНУТРАШЊЕ** | | * Политичка воља локалне власти и подршка општинске управе * Сарадња са свим релевантним институцијама * Искуство у партнерским пројектима * Стручност чланова Савета за миграције у различитим областима од значаја за циљну групу * Повереништво за избеглице, Центар за социјални рад, * Величина и ресурси општине * Географски положај Општине * Постојање земљишта за изградњу * Постојање пољопривредног земљишта * Добра прихваћеност избеглих и ИРЛ у локалној заједници | * Недостатак средстава предвиђених за   инфраструктурно опремање  на локацијама где би се  градили објекти намењени  овим групама   * Недовољна обученост кадрова за неке активности и слаба мотивација, као и оптерећеност институција * Непостојање локалних стратешких докумената * Велики број избеглих и ИРЛ * Недостатак повезаности база података различитих институција * Недовољна информисаност шире локалне јавности о питањима избеглих и ИР лица |
|  | **МОГУЋНОСТИ** | | **ПРЕПРЕКЕ** |
| **СПОЉАШЊЕ** | * Опредељење средстава у буџету Општине * Интензивирање сарадње са Комесаријатом * Предстојеће усвајање новог Закона о избеглицама * Интезивирање сарадње са потенцијалним донаторима * Процес интеграције са ЕУ * Могућност изградње социјалних станова * Програми Националне службе за запошљавање | | * Непостојање законске регулативе која ваљано третира питања избеглих и ИР лица * Општа економска криза и незапосленост * Спора инплементација националних стратегија * Недовољан број установа социјалне заштите и пројеката за специфичне групе (стари,инвалиди) * Миграције * Смањење донаторских фондова намењених избеглим и ИР лицима * Питање избеглих и ИР лица није у фокусу шире јавности |

***Најважнији закључци* ове анализе су:**

Локална заједница има значајне капацитете за унапређење положаја избеглих и интерно расељених лица и повратника по споразуму о реадмисији.

***Главне снаге*** локалне заједнице релевантне за питања ове популације су:

* политичка воља и подршка општинске стуктуре власти,
* стратешки приступ развоју Општине у различитим областима и
* стручност и посвећеност чланова Савета.

У даљем раду требало би ***побољшати*** следеће капацитете локалне заједнице:

* + - повезаност између база података различитих институција,
    - већу видљивост проблема избегличке и расељеничке популације
    - континуирано планирање наменских средстава у буџету локалне самоуправе за унапређење положаја избеглих и интерно расељених лица.

Најзначајније ***спољашње могућности***, које из ширег друштвеног окружења делују на питања избеглих и интерно расељених у локланој средини су:

* политички консензус на националном нивоу за унапређење положаја избеглих и интерно расељених лица,
* активности и програми КИРС-а,
* приступ ИПА фондовима.

Као важне ***препреке*** из спољашњег окружења које би требало узети у обзир у процесу даљег планирања, идентификоване су следеће:

* светска економска криза и последице које произилазе
* актуелна законска регулатива која не третира питања избеглих и интерно расељених на одговарајући начин,
* смањење донаторских фондова намењених овим питањима и
* непостојање интерресорног приступа овим питањима на националном нивоу.

***Анализом заинтересованих страна*** идентификоване су кључне заинтересоване стране за унапређење положаја избеглих и интерно расељених лица у Општини Оџаци, које су диференциране на:

* крајње кориснике/це услуга (различите групе избеглих и интерно расељених лица) и
* кључне партнере у локалној заједници у развијању и примени мера и програма.

***Крајњи корисници/це*** Локалног акционог плана за унапређење положаја избеглих и ИРЛ и повратника по споразуму о реадмисији су:

* *Избегла и интерно расељена лица и повратници по споразуму о реадмисији*
* *Избегла и ИРЛ у приватном смештају који немају трајно решено стамбено питање* .
* *Избегла и ИРЛ која живе у сопстеним неусловним објектима, а немају средстава за адаптирање објеката чиме би значајно утицали на побољшање квалитета живота* .
* *Избегла и ИРЛ која немају средстава да заврше започету стамбену изградњу* – један број породица је започео изградњу објеката који се и данас налазе у некој од фаза изградње.
* *Вишечлане и вишегенерацијске породице избеглих и ИРЛ -*  У питању су породице које имају пет и више чланова. Неке од ових породица су до сада биле корисници програма грађевинских грантова и других програма у којима су управо из разлога њихове бројности имали предност. Међутим, још увек постоји значајан број породица које нису решиле своје стамбено и друга питања.
* *Породице избеглих и ИРЛ чији је члан/ови ОСИ, хронично болесна особа и/или дете са сметњама у развоју*.
* Самачка старачка домаћинства без прихода или са минималним приходима
* *Самохрани родитељи у популацији избеглих и ИРЛ* – Поред самосталне бриге о деци, суочени су са економским и стамбеним проблемима. У укупном броју доминирају самохране мајке са једним или више деце,
* *Незапослена, радно способна избегла и ИРЛ*  – Према евиденцији Националне службе за запошљавање из августа 2019. год. незапослена су 71 избегла лица и 13 интерно расељено лице, што у укупном броју незапослених чини испод 1%, али се сумња да један број интерно расељених лица ромске популације није ни евидентиран
* Права на коришћење средстава из ЛАП-а имају и она избегла, прогнана и интерно расељена лица која су у међувремену добила статус држављана Републике Србије а суочавају се са истим егзистенцијалним проблемима које имају и она избегла, прогнана и интерно расељена лица која још увек нису стекла статус грађана Републике Србије.

***Општинска управа***, обезбеђује општи оквир, локалну регулативу и услове за релизацију подршке избеглим и интерно расељеним лицима у локалној заједници.

***Повереништво за избеглице***, као део Општинске управе врши поверене послове, у оквиру своје основне делатности и координацију различитих програма који се односе на помоћ избеглим и ИРЛ,као и повратницима по основу реадмисије.

***Одељење грађевинских и стамбених послова*** *врши послове* у оквиру своје основне делатности, као и помоћ у програмима и пројектима директно намењеним стамбеној изградњи за избегла и интерно расељена лица и повратнике из реадмисије.

***Кључни партнери*** локалној заједници су:

* ***Центар за социјални рад општине Оџаци*** у оквиру својих надлежности прописаних законом обавља одређене активности и пружа услуге из области социјалне заштите. Према позитивним прописима право на материјално обезбеђење породице могу да остваре породице у којима најмање један члан породице има важећу личну карту са пребивалиштем у општини Оџаци. Расељена лица су по природи ствари држављани Србије и на њих се примењују прописи као и на домицилно становништво.
* ***Црвени Крст*** - кроз своју основну социјално-хуманитарну делатност
* ***Национална служба за запошљавање*** *–* кроз националне програме самозапошљавања и запошљавања, даје одређене приоритете и избеглим и ИРЛ.
* ***Образовне институције*** (основне и средње). - укључују у образовни систем избегле и ИРЛ под једнаким условима као и за све друге ученике.
* ***Здравствене институције*** –Дом здравља пружа здравствене услуге из свог домена рада.
* *КИРС* (Комесаријат за избеглице Републике Србије)као кључни и најбитнији партнер, - обавља координацију различитих програма за избегле и интерно расељене, преко повереника и кроз сарадњу са локалном заједницом.
* ***Међународне и домаће НВО*** – УНХЦР, Интерсос, ИОМ, Дански Савет, Друштво за мир, развој и екологију, Солидарност, Српски демократски форум, Новосадски хуманитарни центар, Хуманитарни центар за интеграцију и толеранцију, Фондација Дивац, Нови мостови и друге, чија се активност огледа у имплементацији донаторских програма у области становања, доходовних делатности и правне помоћи.
* ***Министарство рада и социјалне политике***- кроз систем социјалне заштите обезбеђује остваривање свих законом предвиђених права у овој области за интерно расељена и избегла лица.

***Анализа проблема*** је показала да су ***главни проблеми избеглих и интерно расељених лица*** у Општини:

* ***Нерешено стамбено питање****.* Овај проблем имају избегла и ИРЛ и повратници по основу реадмисије,која станују у приватном смештају (проблеми плаћања закупа и режијских трошкова) и лица која живе у сопственим објектима(неусловни објекти, недовршени објекти или мали стамбени простор).
* ***Недостатак материјалних средстава****.* Изражен је у већем делу избегличке и расељеничке популације а посебно код старачких домаћинстава, самохраних родитеља, породица чији су члан/ови ОСИ, хронично болесне особе и/или деца са сметњама у развоју, која условљава и немогућност квалитетне здравствене заштите и неге.
* ***Проблеми правне природе.*** Тешкоће око прибављања различитих докумената из државе порекла, права из пензијског и инвалидског осигурања у држави порекла, проблеми лица која нису била на регистрацији 2004./2005. године и тиме изгубила избеглички статус па регулисање докумената у Републици Србији изискује велике трошкове, а не могу остварити ни здравствено осигурање.
* ***Отежано располагање сопственом имовином у земљама и/или местима порекла****.* Овај проблем се манифестује на локалном нивоу, али његово решавање је везано за националне институције и сарадњу Србије са бившим републикама.

* ***Незапосленост***. Генерално висока стопа незапослености у локалној заједници и недостатак радних места, условљавају незапосленост и избеглих и ИРЛ. Један део избеглих и ИРЛ се бави привременим и повременим пословима који нису регистровани и другим облицима стицања зараде у сивој економији.

***ОПШТИ ЗАКЉУЧЦИ АНАЛИЗЕ – СПОРНА ПИТАЊА***

* Локална заједница и локална самоуправа имају различите капацитете за бављење унапређењем положаја избеглих и интерно расељених лица, повратника по основу реадмисије,као што су: људски ресурси, одговарајућа развојна документа и стратешки приступ развоју општине и града и институционализоване организационе целине општинске и градске управе, и различите механизме за подстицање развоја.

***Потребно је ове већ постојеће механизме и структуре и њихове активности повезати са унапређењем положаја избеглих и интерно расељених.***

* Избегла и ИРЛ и повратници по основу реадмисије су врло хетерогена група са разноврсним потребама.

***Неопходно је да се издвоје приоритети на које ће овај локални план покушати да одговори, као и да се подстиче активизам и конструктивна сарадња самих корисничких група у процесу реализације Плана.***

* Озбиљност и обим проблема са којима се суочава популација избеглих и интерно расељених намеће плански и фазни приступ њиховом решавању. Ово се нарочито односи на проблем становања који захтева значајне ресурсе.

***Неопходно је планирати решавање ових проблема кроз потпуну усклађеност програмских и финансијских аспеката плана и уз систематско издвајање дела средстава из локалног буџета и планирање начина за прикупљање средстава кроз различите нове пројекте или привлачење већ постојећих донаторских и кредиторских пројеката.***

***ПОГЛАВЉЕ 4.***

***Приоритетне циљне групе***

***Критеријуми*** за избор приоритетних група оквиру Локалног акционог плана за унапређење положаја избеглих и ИР лица и повратника по основу реадмисије у Општини Оџаци су следећи:

* Стамбена и егзистецијална угроженост циљне групе;
* Бројност циљне групе погођене одређеним проблемом;
* Хитност решавања проблема;
* Досадашњи ниво обухвата лица и група организованом друштвеном подршком;
* Истовремена погођеност циљне групе већим бројем проблема;
* Мандат и одговорност локалне самоуправе у односу на проблем.

***Приоритетне групе*** у оквиру Локалног акционог плана за унапређење положаја избеглих и интерно расељених лица и повратника по основу реадмисије у Општини Оџаци су:

1.Избегла и ИРЛ и повратници из реадмисије која немају трајно решено стамбено питање,а који живе у приватном смештају или у сопственим недовршеним или неусловним објектима.

Најугроженија избегла и ИРЛ и повратници из реадмисије у оквиру претходних приоритета :

* Породице чији је члан/ови ОСИ, хронично болесна особе и/или деца са сметњама у развоју;
* Самохрани родитељи без сталних прихода
* Стара лица са недовољном породичном подршком
* Вишечлане и вишегенрацијске породице;

***Приоритетни проблеми***

* *Нерешено стамбено питање.*
* *Недостатак материјалних средстава.*
* *Здравствени проблеми*.
* *Незапосленост*

***ПОГЛАВЉЕ 5.***

***Општи и специфични циљеви***

***ОПШТИ ЦИЉ***

ПОБОЉШАЊЕ СОЦИЈАЛНО – МАТЕРИЈАЛНОГ ПОЛОЖАЈА ИЗБЕГЛИХ И ИНТЕРНО РАСЕЉЕНИХ ЛИЦА, KAO И ПОВРАТНИКА ИЗ РЕАДМИСИЈЕ У ОПШТИНИ ОЏАЦИ ПУТЕМ ПРОГРАМА ЗА ТРАЈНО РЕШАВАЊЕ СТАМБЕНОГ ПИТАЊА И ОДРЖИВИХ ПРОГРАМА ЗА УНАПРЕЂЕЊЕ ЊИХОВЕ ИНТЕГРАЦИЈЕ У ЛОКАЛНУ ЗАЈЕДНИЦУ

***Специфични циљеви:***

***Специфични циљ 1***: Током 2025. године, уз помоћ Комесаријата за избеглице и миграције и локалне самоуправе решити стамбено питање за 4 избегличкe и ИРЛ породицe.

***Специфични циљ 2:*** У периоду од 2026. до краја 2028. год. трајно решити стамбено питање за 12 породица избеглих и ИРЛ подстанара, откупом 12 одговарајућих домаћинстава са окућницом;

У току 2025. год. – 4 домаћинства са окућницом за 4 породицe;

У току 2026 до 2028. год. – 12 домаћинства са окућницом за 12 породица;

***Специфични циљ 3:*** У периоду од 2025. год. до 2028 год. трајно решити стамбено питање за најмање 20 породица избеглих и ИРЛ, кроз доделу пакета грађевинског материјала, ради побољшања услова становања и адаптације постојећег властитог стамбеног објекта.

- у 2025.год. за 5 породица

- Од 2025. до 2028. год. за још 15 породица

***Специфични циљ 4:*** У периоду од 2025. до 2028. трајно решити стамбено питање за најмање 12 породица повратника из реадмисије

***Специфични циљ 5:*** У периоду од 2025. до 2028. године у сарадњи са НСЗ, Саветом за запошљавање Оџака, Агенцијом за развој општине Оџаци, покрајинским Секретаријатом , невладиним организацијама, укључити избеглице и ИРЛ, повратника из реадмисије у актуелне програме **преквалификације, доквалификације** и тиме им побољшати могућности за запошљавање.

***ПОГЛАВЉЕ 6.***

**Активности- задаци за реализацију ЛАП-а (Табела локалног акционог плана-посебно)**

|  |  |  |  |  |  |  |  |
| --- | --- | --- | --- | --- | --- | --- | --- |
| **Специфични циљ 1 :** У периоду 2025 год.. обезбедити подршку на реализацији пројекта доделе 4 кућe за 4 породицe избеглих и ИРЛ : | | | | | | | |
| Активност | Период реализације  (од - до) | Очекивани резултат | Индикатори | Потребни ресурси | | Носилац активности | Партнери у реализацији |
| Буџет локалне самоуправе | Остали извори |
| 1.1. Аплицирање код КИРС-а, и других донатора | Први и други и квартал 2025.. | одобрена средства | потписан уговор са Општином | 3.300 € | 62.700 еур | Председник општине, Повереник за избеглице | КИРС, НВО и други донатори |
| 1.2. Формирање комисије и израда правилника и критеријума за расподелу | други квартал 2025. | формирана комисија и  сачињени правилник | решење о формирању комисије и конкурсна документација са критеријумима |  |  | Комисија, , | КИРС |
| 1.3. Расписивање конкурса и прикупљање пријава | други квартал 2025. | расписан конкурс и прикупљене пријаве | позив за учешће на конкурсу и предате пријаве |  |  | Комисија | КИРС |
| 1.4. Обилазак кућа са окућницом | Други квартал 2025. | Обављен обилазак | записник са лица места |  |  | Комисија | КИРС |
| 1.5. Разматрање захтева и доношење одлуке о избору корисника | Други квартал 2025. | извршен избор  корисника | записник и одлука |  |  | Комисија | КИРС, |
| 1.6.Закључивање уговора са корисницима | Други квартал 2025. | потписани уговори са корисницима | оверени уговори |  |  | Комисија и Јавни бележник | Локална самоуправа |
| 1.7. Спровођење јавне набавке за мали грант | Други квартал 2025. | закључени уговори | потписани уговори |  |  | Корисник и добављач | Локална самоуправа |

|  |  |  |  |  |  |  |  |
| --- | --- | --- | --- | --- | --- | --- | --- |
| **Специфични циљ 2 :** У периоду од 2026. до краја 2028. год. Обезбедити подршку за откуп 12 одговарајућих домаћинстава са окућницом за породице избеглихи ИРЛ као подстанара,  У току 2026. год. – 4 домаћинства са окућницом за 4 породицe;  У току 2027. год. – 4 домаћинства са окућницом за 4 породицe  У току 2028. год. –4 домаћинства са окућницом за 4 породицe. | | | | | | | |
| Активност | Период реализације  (од - до) | Очекивани резултат | Индикатори | Потребни ресурси | | Носилац активности | Партнери у реализацији |
| Буџет локалне самоуправе | Остали извори |
| 2.1. Аплицирање код КИРС-а, | Први и други квартал 2026. | одобрена средства | потписан уговор са Општином | 3.300 еур | 62.700 еур | Комисија | КИРС, |
| 2.1. Формирање комисије и правилника ,ЈП и Одлука | Други и трећи квартал 2026. | формирана комисија и  правилник,спроведен ЈП,Одлука ,подписани и оверени уговори код ЈБ | решење о формирању комисије и конкурсна документација и оверени уговори, комплетирана документација |  |  | Комисија, добављач и корисници | КИРС |
| 2.2. Аплицирање код Комесаријата, | Први и други квартал2027 | одобрена средства | подписан уговор са Општином | .  3.300 еур | 62.7000 еур | Комисија | КИРС, |
| 2.2. Формирање комисије и правилника ,ЈП и Одлука | Други и трећи квартал 2027 | иформирана комисија и правилник,спроведен ЈП,Одлука,подписани и оверени уговори код ЈБ | решење о формирању комисије и конкурсна документација и оверени уговори,комплетирана документација |  |  | Комисија , добављач и корисници | КИРС, |
| 2.3 Аплицирање код КИРС-а, | Први и други квартал 2028 | одобрена средства | подписан уговор са Општином | 3.300 еур | 62.700 еур | Комисија | КИРС, |
| 2.3 Формирање комисије и правилника ,ЈП и Одлука | Други и трећи квартал-2028 | иформирана комисија и правилник,спроведен ЈП,Одлука,подписани и оверени уговори код ЈБ | решење о формирању комисије и конкурсна документација и оверени уговори,комплетирана документација |  |  | Корисник , добављач и корисници | КИРС |

|  |  |  |  |  |  |  |  |
| --- | --- | --- | --- | --- | --- | --- | --- |
| **Специфични циљ 3** У периоду 2025. - 2028. год. обезбедити грађевински материјал за 20 породица избеглих и ИРЛ , са извођење радова на властитом стамбеном објекту ради побољшања услова становања и адаптације :  - У 2025. год. за најмање 5 породица - У 2026. год. за најмање 5 породица  - У 2027. год. за најмање 5 породица - У 2028. год. за најмање 5 породица - | | | | | | | |
| Активност | Период реализације  (од - до) | Очекивани резултат | Индикатори | Потребни ресурси | | Носилац активности | Партнери у реализацији |
| Буџет локалне самоуправе | Остали извори |
| 3.1. Аплицирање код КИРС-а, НВО и других донатора | Први и други квар. 2025. и | одобрена средства | потписан уговор са Општином | 200.000 дин | 3.800.000 дин | Председник општине, Повереник за избеглице | КИРС, |
| 3.2. Формирање комисије и правилника,расписивање ЈП,Одлука,и уговори о додели грађ. материјала | . Други и трећи квартал 2025. | формирана комсиија и  сачињени критеријуми,ЈП и Одлуке и ЈН,уговри са добављачем уговори и испорука корисницима,уградња и записник | решење о формирању комисије и конкурсна документација ,уговори и записници |  |  | Комисија, и испоручилац | КИРС |
| 3.3. Аплицирање код КИРС-а, НВО и других донатора | Први и други квартал 2026. | одобрена средства | потписан уговор са Општином | 200.000 дин | 3.800.000 дин | Председник општине, Повереник за избеглице | КИРС |
| 3.4. Формирање комисије и правилника,расписивање ЈП,Одлука,и уговори о додели грађ. материјала | . Други и трећи квартал 2026 | формирана комсиија и  сачињени критеријуми,ЈП и Одлуке и ЈН,уговри са добављачем уговори и испорука корисницима,уградња и записник | решење о формирању комисије и конкурсна документација ,уговори и записници |  |  | Комисија и испоручилац |  |
| 3.5. Аплицирање код Комесаријата, НВО и других донатора | Први други квартал 2027. | иодобрена средства | подписан уговор са Општином | 200.000 дин | 3.800.000 дин | Председник општине, Повереник за избеглице | КИРС |
| 3.6. Формирање комисије и правилника,расписивање ЈП,Одлука,и уговори о додели грађ. материјала | Други и трећи квартал 2027. | формирана комсиија и  сачињени критеријуми,ЈП и Одлуке и ЈН,уговри са добављачем уговори и испорука корисницима,уградња и записник | решење о формирању комисије и конкурсна документација ,уговори и записници |  |  | Комисија и испоручилац |  |
| 3.7. Аплицирање код КИРС-а, НВО и других донатора | први и други и квартал 2028. | одобрена средства | потписан уговори са Општином | 200.000 дин | 3.800.000 дин | Председник општине, Повереник за избеглице | КИРС |
| 3.8. Формирање комисије и правилника,расписивање ЈП,Одлука,и уговори о додели грађ. материјала | Први и други квартал 2028 | формирана комсиија и  сачињени критеријуми,ЈП и Одлуке и ЈН,уговри са добављачем уговори и испорука корисницима,уградња и записник | решење о формирању комисије и конкурсна документација ,уговори и записници |  |  | Комисија и испоручилац |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Специфични циљ 4**: **У периоду од 2025. до 2028. год. обезбедити 12 стамбених јединица за 12 породица повратника по основу реадмисије**  **и то: 2025 год. три куће,2026. год три куће;2027. год три куће и 2028. год три куће** | | | | | | | |
| Активност | | Период реализације  (од - до) | Очекивани резултат | Индикатори | Потребни ресурси | | Носилац активности | Партнери у реализацији | |
| Буџет локалне самоуправе | Остали извори |
| 4.1. Аплицирање код Комесаријата, НВО и других донатора | | Први и други квар. 2025. и | одобрена средства | потписан уговор са Општином | 292.500 дин | 5.557.500 дин | Председник општине, Повереник за избеглице | КИРС, | |
| 4.2. Формирање комисије и правилника,расписивање ЈП,Одлука,и уговори о додели грађ. материјала | | . Други и трећи квартал 2025. | формирана комсиија и  сачињени критеријуми,ЈП и Одлуке и ЈН,уговри са добављачем уговори и испорука корисницима,уградња и записник | решење о формирању комисије и конкурсна документација ,уговори и записници |  |  | Комисија, и испоручилац | КИРС | |
| 4.3. Аплицирање код КИРС-а, НВО и других донатора | | Први и други квартал 2026. | одобрена средства | потписан уговор са Општином | 292.500 дин | 5.557.500 дин | Председник општине, Повереник за избеглице | КИРС | |
| 4.4. Формирање комисије и правилника,расписивање ЈП,Одлука,и уговори о додели грађ. материјала | | . Други и трећи квартал 2026 | формирана комсиија и  сачињени критеријуми,ЈП и Одлуке и ЈН,уговри са добављачем уговори и испорука корисницима,уградња и записник | решење о формирању комисије и конкурсна документација ,уговори и записници |  |  | Комисија и испоручилац |  | |
| 4.5. Аплицирање код КИРС-а, НВО и других донатора | | Први други квартал 2027. | иодобрена средства | подписан уговор са Општином | 292.500 дин | 5.557.500 дин | Председник општине, Повереник за избеглице | КИРС | |
| 4.6. Формирање комисије и правилника,расписивање ЈП,Одлука,и уговори о додели грађ. материјала | | Други и трећи квартал 2027. | формирана комсиија и  сачињени критеријуми,ЈП и Одлуке и ЈН,уговри са добављачем уговори и испорука корисницима,уградња и записник | решење о формирању комисије и конкурсна документација ,уговори и записници |  |  | Комисија и испоручилац |  | |
| 4.7. Аплицирање код КИРС-а, НВО и других донатора | | први и други и квартал 2028. | одобрена средства | потписан уговори са Општином | 292.500 дин | 5.557.500 дин | Председник општине, Повереник за избеглице | КИРС | |
| 4.8. Формирање комисије и правилника,расписивање ЈП,Одлука,и уговори о додели грађ. материјала | | Први и други квартал 2028. | формирана комсиија и  сачињени критеријуми,ЈП и Одлуке и ЈН,уговри са добављачем уговори и испорука корисницима,уградња и з | решење о формирању комисије и конкурсна документација ,уговори и записници |  |  | Комисија и испоручилац . |  | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Специфични циљ 5: У периоду од 2025. до 2028. године у сарадњи са НСЗ, Саветом за запошљавање Оџака, Агенцијом за развој општине Оџаци, покрајинским Секретаријатом, невладиним организацијама, укључити избеглице и ИРЛ у актуелне програме преквалификације, доквалификације и тиме им побољшати могућности за запошљавање.** | | | | | | | |
| Активност | Период  реализације | Очекивани  резултат | Индикатор(и) | Потребни ресурси | | Носилац  активности | Партнер/и у реализацији |
|  |  |  |  | Буџет  лок. сам. | Остали  извори |  |  |
| 5.1. Аплицирање код КИРС-а, НВО и других донатора | 2025-2028 | Преквалификација, доквалификација |  |  |  | Председник општине, Повереник за избеглице | КИРС, НВО и други донатори Савет за запошљавање, покрајински секретаријат, Национална служба за запошљавање |

|  |  |  |  |  |  |  |  |
| --- | --- | --- | --- | --- | --- | --- | --- |
| **ЗАЈЕДНИЧКЕ АКТИВНОСТИ** | | | | | | | |
| Активност | Период реализације  (од - до) | Очекивани резултат | Индикатори | Потребни ресурси | | Носилац активности | Партнери у реализацији |
| Буџет локалне самоуправе | Остали извори |
| Медијско информисање о програмима 1.2. 3. 4. и 5. | Континуирано, у току трајања ових програма | Локална јавност информисана о реализацији програма 1.2. 3. 4.и 5. | Број и врста медијских информација, број медијских наступа представника општине на ову тему |  |  | медији | Комисије за расподелу, Пресседник Савета, општинско веће |
| Мониторинг (праћење) реализације програма 1.2. 3. 4.и 5. | Континуирано у току трајања ових програма | Прикупљање информације о процесима примене програма 1.2. 3. 4.и 5. | Број и врста прикупњених информација, број и врста евентуалних корективних мера |  |  | Савет за миграције |  |
| Оцењивање успешности  ( евалуација) реализације програма 1.2. 3. 4.и 5. | На крају сваке године примене (годишња) и на крају примене ЛАП-а (финална) | Оцењена успешност примене сваког од програма | Ниво остварености резултата у односу на постављене циљеве, број и врста евалуационих извештаја |  |  | Савет за миграције |  |

***ПОГЛАВЉЕ 7.***

**Ресурси/буџет**

Процењено је да ће за реализацију Локалног акционог плана 2025-2028. год бити укупно потребно око 610.000.eurа, од чега ће локална самоуправа општине Оџаци обезбедити 30.500 еура. Детаљан годишњи буџет за сваку следећу годину примене Локалног плана биће урађен на основу разрађених годишњих планова за те године.

Развијањем програма социјалног становања и социјалног становања у заштићеним условима, локална заједница ће обезбедити опремање грађевинског земљишта за ове намене.

Средства за реализацију овог Локалног плана обезбеђиваће се из различитих извора: делом из буџета локалне самоуправе, делом из донаторских буџета, односно помоћу пројеката који ће се развити на основу овог Локалног плана, као и из других доступних извора.

***ПОГЛАВЉЕ 8.***

**Аранжмани за примену**

Аранжмани за примену ЛАП у општини Оџаци обухватају **локалне** **структуре** и **различите мере и процедуре** које ће осигурати његово успешно спровођење. У оквиру локалних структура, разликују се:

1. **Структуре за управљање процесом примене ЛАП-а и**
2. **Структуре које су оперативне и примењују ЛАП**

***Структуру за управљање процесом примене ЛАП-а***, након његовог усвајања, представљаће одговорна лица општинске управе, *чланови Савета за миграције општине Оџаци* који су учествовали у изради плана и чланова из реда кључних актера у локалној заједници, укључујући и кориснике овог плана. Савет за миграције општине Оџаци ће, као део свог будућег рада, направити *План управљања применом ЛАП-а*

Представници ЛС и Савет, као управљачка структура имају следеће задатке:

* Именује локалне тимове за управљање пројектима који настају као резултат операционализације ЛАП-а;
* Обезбеђује приступ и прикупљање свих података и информација у електронској форми од сваког актера-учесника у процесу унапређења положаја избеглих и ИРЛ у локалној заједници;
* Одржава контакте са свим учесницима у реализацији ЛАП-а;
* Управља процесом праћења (мониторинга) и оцењивања успешности (евалуације) Локалног плана;
* Одржава контакте са јавношћу и доносиоцима одлука у локалној заједници.

***Оперативну структуру*** за примену овог Локалног акционог плана чиниће институције, организације и тимови формирани у циљу непосредне реализације плана и пројеката развијених на основу Локалног плана. У складу са Локалним акционим планом, биће реализована подела улога и одговорности међу различитим актерима у локалној заједници-партнерима у реализацији. Сваки актер ће у складу са принципом јавности и транспарентности рада водити одговарајућу евиденцију и документацију и припремати периодичне извештаје о раду. Извештаји ће бити полазна основа за праћење и оцењивање успешности рада.

Оперативна структура за примену Локалног акционог плана има следеће задатке и одговорности:

* Реализација појединих пројеката у оквиру ЛАП-а, као и Локалног акционог плана у целини :
* Непосредна комуникација са корисницима/цама услуга које се обезбеђују Локалним акционим планом;
* Редовно достављање извештаја Председнику Савета за миграције о свим активностима на спровођењу Локалног плана;
* Учешће у евентуалним обукама за унапређење стручности и компетенција за спровођење задатака Локалног плана;
* Унапређење процеса примене Локалног плана у складу са сугестијама и препорукама управљачке структуре.

Управљачка и оперативна структура ће развити план и механизме међусобне комуникације, пратиће успешност размене информација и ефикасност комуникације у односу на очекиване резултате примене Локалног плана. План комуникације управљачке и оперативне структуре уредиће време и начине размене информација и предузимања одговарајућих акција.

Детаљне годишње планове за наредни период, након 2025. год. припремаће Савет за миграције општине Оџаци уз активне консултације са оперативним структурама. По потреби, Локални савет ће формирати и одговарајуће радна тела. Годишње планове ће усвајати Веће Општине Оџаци, (или други надлежни орган).

Механизми праћења, оцењивања успешности примене Локалног плана и доношења евентуалних корективних мера биће дефинисани Планом праћења и оцењивања успешности (планом мониторинга и евалуација).

***ПОГЛАВЉЕ 9.***

**Праћење и оцена успешности**

* ***Циљ праћења и оцене успешности (мониторинга и евалуације)*** ЛАП је да се систематично прикупљају подаци, прати и надгледа процес примене и процењује успех ЛАП ради предлагање евентуалних измена у активностима на основу налаза и оцена.
* ***Временски оквир*:** Мониторинг (као систематски процес прикупљања података) спроводи се континуирано и дугорочно за период 2025-2028. Евалуација (као анализа података и доношење оцене о успешности) вршиће се периодично - једном годишње и подносиће се извештај Већу општине Оџаци. Финална евалуација обавиће се на крају 2028. године.

***Предмет мониторинга и евалуације*:** Мониторинги евалуацијаукључују целовито сагледавање испуњења активности - задатака и специфичних циљева.

* ***Кључни индикатори утицаја*** за праћење и оцењивање успешности примене Локалног плана ће бити следећи:
  + Број нових програма за избегла и ИРЛ и повратника из реадмисије;
  + Обухват избеглих и ИРЛ и повратника из реадмисије новим програмима;
  + Структура корисника/ца програма;
  + Ниво укључености различитих актера у подршку програмима намењених избеглим и ИРЛ и повратницима из реадмисије у локалној заједници;
  + Обим финансијских средстава издвојених за програме намењене избеглим и ИРЛ и повратницима из реадмисије;
  + Структура финансијских средстава издвојених за услуге избеглим и ИРЛ и повратницимаиз реадмисије (буџет локалне самоуправе, донаторска средства, други извори...).

Процесни индикатори су дефинисани у склопу табеле Локалног акционог плана.

* **Методе и технике мониторинга и евалуације:** За успешно обављање мониторинга и евалуације користиће се стандардни сет алата међу којима су: евидентирање корисника, интервјуи са корисницима (упитници, разговори), анкете, извештавање и слично.

Савет за миграције и представници ЛС ће формирати радно тело које ће бити одговорно за праћење и оцењивање успешности рада на примени Локалног плана акције - вршиће мониторинг (М) и евалуацију (Е). Радно тело ће својим Планом рада дефинисати начин организовања мониторинга и евалуације Локалног акционог плана.

1. Према Конвенцији УН о статусу избеглице (1951), **избеглица** је особа која је из основаног страха да ће бити прогоњена због своје расе, националне припадности, припадности одеђеној друштвеној групи или због политичког уверења, напустила своју државу и не може или због поменутог страха не жели да се у њу врати. Појам избеглице је Протоколом из 1967. год. проширен и на особе које су биле изложене ратним страдањима или другим облицима насиља и зато одлучиле или биле принуђене да напусте своју државу. (<http://en.wikipedia.org/wiki/Refugee> ) [↑](#footnote-ref-1)
2. **Интерно расељене особе** су оне које су биле присиљенеда напусте своје домове, али су остале у границама своје државе. Разлози због којих су били присиљени да напусте своје домове могу бити различити: рат, насиље, угрожавање људских права, политички прогон или природне катастрофе (земљотрес, поплава и сл.). Зато што се налазе у границама своје земље, могућности њихове међународне заштите су ограничене. Иако их, за разлику од избеглица, не штити Специјална конвенција УН, и даље их штите национални закони, међународно хуманитарно право и међународни правни акти у области људских права. (<http://www.articleword.org/index.php/Displaced_person> )

   [↑](#footnote-ref-2)
3. 3) Детаље о осталим националним документима Погледати у Поглављу: Анализа ситуације и закључци [↑](#footnote-ref-3)
4. „Службени гласник РС“, бр. 18/92; „Службени лист СРЈ“, бр. 42/2002; „Службени гласник РС“, бр. 45/2002 [↑](#footnote-ref-4)
5. [↑](#footnote-ref-5)